CELEX: C2005/193/52
Language: sl
Date: 2005-08-06 00:00:00
Title: Zadeva T-197/05: Tožba Asa Sundholma proti Komisiji Evropskih skupnosti, vložena dne 9. maja 2005

6.8.2005   
            
            
               SL
            
            
               Uradni list Evropske unije
            
            
               C 193/31
            
         Tožba Asa Sundholma proti Komisiji Evropskih skupnosti, vložena dne 9. maja 2005
   (Zadeva T-197/05)
   (2005/C 193/52)
   Jezik postopka: francoščina
   Asa Sundholm, stanujoč v Bruslju, ki ga zastopajo Sébastien Orlandi, Xavier Martin Membiela, Albert Coolen in Etienne Marchal, avocats, z naslovom za vročanje v Luxembourgu, je dne 9. maja 2005 vložil tožbo proti Komisiji Evropskih skupnosti na Sodišču prve stopnje Evropskih skupnosti.
   Tožeča stranka Sodišču prve stopnje predlaga, naj:
   
               1.
            
            
               razglasi za nično odločbo Komisije o kariernem ocenjevalnem poročilu tožeče stranke za leto 2003;
            
         
               2.
            
            
               toženi stranki naloži plačilo stroškov.
            
         Tožbeni razlogi in bistvene trditve
   V utemeljitev svoje tožbe tožeča stranka najprej zatrjuje obstoj očitnega neskladja med ocenami in opombami ocenjevalca, ki naj bi pomenile kršitev obveznosti obrazložitve.
   Poleg tega tožeča stranka zatrjuje kršitev pooblastila za odločanje po prostem preudarku, kolikor se ji očita, da je od svojih nadrejenih zahtevala pojasnila glede načina izpolnjevanja svojih nalog, ne da bi le-ti izkazali, da so bila ta navodila predhodno določena tako, da niso zahtevala dodatnih pojasnil.
   Nazadnje tožeča stranka navaja domnevno kršitev pravice obrambe, zatrjujoč, da naj bi drugostopenjski ocenjevalec svojo odločbo utemeljil na novih dejstvih in dokazih, ne da bi ji dal možnost, da predstavi svoja stališča.